A Unit.ED kérdőív kitöltésének segítése

Osztályok: 5., 7., 9., 11.

# Az óratartó tanárnak:

Köszönjük, hogy segítségével lehetővé teszi, hogy a diákok kitölthessék ezt a fontos kérdőívet.

A kérdőív egy átfogó tanulmány részét képezi, amely a zsidó nappali tagozatos iskolákról szeretne többet megtudni, és amelyet Izrael Kormányának Diaszpóraügyekért felelős Minisztériumának Unit.ED elnevezésű nemzetközi oktatási kezdeményezése rendelt meg. A Unit.ED sok nappali tagozatos zsidó iskola munkáját segíti azzal, hogy oktatási erőforrásokhoz és szakmai továbbképzési lehetőségekhez nyújt hozzáférést.

A tanulmány kivitelezését a Rosov Consulting, egy független, szakmai szolgáltatócég végzi. Tizenöt különböző országból több mint 5000 diákot kérünk meg arra, hogy töltsék ki a kérdőívet **november végéig.**

* A kitöltés 15-20 percet vesz igénybe
* A kérdőívet tanóra *alatt* kell kitölteni egy online linkre kattintva
* Biztosítani kell a diákoknak a hozzáférést valamilyen internettel rendelkező eszközhöz
* Ha a diákok nem értenek egy kérdést, megmagyarázhatja nekik
* Nagyon fontos, hogy a diákok létrehozzák az egyedi kódjukat a kérdőív elején. Segítsen nekik, ha nem lenne egyértelmű a számukra, hogy mit kell csinálni.
* A diákok a kérdőívet névtelenül töltik ki, válaszaikat bizalmasan kezeljük.

# Kérjük, tájékoztassa a diákokat a következőkről:

1. Egy olyan kérdőívet fogtok kitölteni, amelyet világszerte több ezer másik diák is kitölt, így segíthettek nekünk jobban megismerni a zsidó nappali tagozatos iskolákat. Vegyétek komolyan a feladatot!
2. Ne kapkodjatok! A kitöltés általában 15-20 percet vesz igénybe.
3. Minden kérdésre válaszoljatok! Ha szükséges, visszamehettek egy előző kérdésre, és megváltoztathatjátok a válaszotokat.
4. Ne feledjétek, hogy nincsenek rossz és jó válaszok!
5. A válaszadás teljességgel névtelen.
6. Nagyon fontos, hogy létrehozzátok az egyedi kódotokat a kérdőív elején. Ha bármi gondotok akad vele, szóljatok, és segítek.